Užívanie Biseptolu: Vyhnite sa slnku, môže zvýšiť citlivosť pokožky na UV žiarenie.
Dobrí deň. Začala som užívať antibiotiká Biseptol. Môžem ísť na slnko počas užívania alebo sa radšej slnku strániť? Čo je dosť ťažké keďže žijem na Floride. Ďakujem
Dobrý deň.
Ďakujeme za Vašu otázku.
Fotosenzitivita patrí medzi vedľajšie účinky lieku Biseptol. Z tohto dôvodu je potrebné vyhýbať sa silnému slnečnému svetlu alebo umelému ultrafialovému svetlu, ako je solárium. Ak nie je možné zabrániť expozícii, odporúča sa používať prípravky s ochranným faktorom, ideálne SPF 50, a ochranné oblečenie.
Prajem pekný zvyšok dňa.
S pozdravom
Mgr. Barbora Bičanovská